
    545400 SIGHIŞOARA
Str. Muzeului nr.7, Tel./Fax 0265 – 771278
H O T Ă R Â R E A NR. 19 
                                                              din 28 ianuarie 2021
     privind preluarea unui contract de închiriere având ca obiect terenul ocupat de construcția – garaj

Consiliul Local al Municipiului Sighişoara, întrunit în ședință ordinară,


Luând act de proiectul de hotărâre, înregistrat cu nr. 400/11.01.2021 şi la Consiliul Local Sighișoara cu nr. 1.464/20.01.2021, de referatul de aprobare, înregistrat cu nr. 402/11.01.2021, al Primarului municipiului, în calitate de inițiator, calitate conferită de prevederile art. 136 alin. (1), coroborate cu cele ale art. 211 din Ordonanța de Urgență a Guvernului nr. 57/2019 privind Codul administrativ, cu modificările și completările ulterioare;

Având în vedere cererea, înregistrată la Municipiul Sighișoara cu nr. 31.132/31.12.2020, prin care doamna Szasz Izolda solicită transferul contractului de închiriere nr. 755/19.10.2006, având ca obiect terenul ocupat de construcția – garaj, edificat pe terenul închiriat, situat în Sighișoara, str. Crizantemelor f.nr, în suprafață de 15 mp., întrucât a fost înstrăinat, în baza contractului de vânzare - cumpărare, încheiat în data de 30.12.2020 și, prin care, totodată, domnul Gall Erno solicită preluarea contractului de închiriere nr. 755/19.10.2006, având ca obiect terenul ocupat de construcția – garaj, pe care a dobândit-o prin cumpărare, în  baza contractului de vânzare - cumpărare, încheiat în data de 30.12.2020, de la doamna Szasz Izolda, actualul chiriaș al terenului;

           Având în vedere faptul că Municipiul Sighișoara, în calitate de proprietar/administrator, are încheiat cu doamna Szasz Izolda, în calitate de chiriaș, contractul de închiriere nr. 755/19.10.2006, așa cum a fost modificat și completat prin actele adiționale nr. 1/22.12.2010, nr. 2/27.11.2015 și nr. 3/18.12.2020, având ca obiect terenul, în suprafață de 15 mp., situat în Sighișoara, str. Crizantemelor f.nr., pe care este edificată o construcție – garaj, al cărui termen al închirierii este până la data de 31.12.2025;

Având în vedere că imobilul de natură teren, mai sus menționat, se află în intravilanul Municipiului Sighișoara și este cuprins în listele de inventar ale Municipiului Sighișoara – domeniul public;   

Având în vedere prevederile art. 858 - 865 şi art. 1777 - 1823 din Legea nr. 287/2009 privind Codul civil, republicat, cu modificările şi completările ulterioare ulterioare;

 Având în vedere prevederile Ordonanței de Urgență a Guvernului nr. 57/2019 privind Codul administrativ, cu modificările și completările ulterioare;

Având în vedere că, în urma preluării contractului de închiriere, nu sunt afectate planurile de sistematizare şi că terenul nu face obiectul Legii nr. 10/2001, republicată, cu modificările şi completările ulterioare şi al Legii nr. 247/2005;

Având în vedere că, prin preluarea contractului de închiriere, se aduc venituri suplimentare la bugetul local;
Având în vedere Raportul de specialitate al Direcției Administrarea Patrimoniului, înregistrat cu nr. 401/11.01.2021, prin care se propune preluarea unui contract de închiriere având ca obiect terenul ocupat de construcția – garaj;

            Având în vedere avizele favorabile ale tuturor comisiilor pe domenii de specialitate;
În temeiul art. 129 alin. (2) lit. „c”, alin. (6) lit. „a” și alin. (14), art. 139 alin. (1) și alin. (3) lit. ,,gˮ şi a art. 196 alin. (1) lit. ,,aˮ din Ordonanța de Urgență a Guvernului nr. 57/2019 privind Codul administrativ, cu modificările și completările ulterioare,

                                                                           H O T Ă R Ă Ş T E :

Art. 1. (1) Se aprobă preluarea, începând cu data de 01.02.2021, a contractului de închiriere nr. 755/19.10.2006, așa cum a fost modificat și completat prin actele adiționale nr. 1/22.12.2010, nr. 2/27.11.2015 și nr. 3/18.12.2020, având ca obiect terenul, în suprafață de 15 mp., situat în Sighișoara, str. Crizantemelor f.nr., pe care este edificată o construcție – garaj, de către domnul Gall Erno, ca urmare a dobândirii dreptului de proprietate asupra construcției – garaj, edificat pe teren, de la doamna Szasz Izolda, actualul chiriaș al terenului.

(2) Chiria este cea stabilită în contractul de închiriere și va fi indexată cu indicele de inflaţie semestrial. 

(3) Chiria se va achita în 2 (două) rate semestriale, cu termen scadent 31 martie, respectiv 30 septembrie a fierărui an. 

(4) Restul clauzelor contractuale din contractul de închiriere nr. 755/19.10.2006, așa cum a fost modificat și completat prin actele adiționale nr. 1/22.12.2010, nr. 2/27.11.2015 și nr. 3/18.12.2020, preluat conform art. 1 (1) din prezenta, își mențin valabilitatea între Municipiul Sighișoara și domnul Gall Erno.

Art. 2. Cu ducerea la îndeplinire a prevederilor prezentei hotărâri se încredinţează Primarul Municipiului Sighişoara, Direcţia Administrarea Patrimoniului, Biroul Buget, Contabilitate, Salarizare – Direcția Economică, Biroul Impozite și Taxe – Direcția Economică şi Biroul Juridic din cadrul Municipiului Sighişoara.
Art. 3. Prin grija d-nei Bizo Anca, Secretar General al Municipiului Sighişoara, prezenta hotărâre va fi comunicată, în termenul prevăzut de lege, Primarului Municipiului Sighişoara, Prefectului Judeţului Mureş şi se va aduce la cunoştinţă publică, prin publicarea pe pagina de internet la adresa www.sighisoara.org.ro.

PREŞEDINTE DE ŞEDINŢĂ,

  

                 Gall Ernő           
                                                 Contrasemnează pentru legalitate
                                      SECRETARUL GENERAL al municipiului,

                                                      Bizo Anca
(Prezenta s-a adoptat cu unanimitate de voturi)
  Prezenta s-a difuzat astfel:

  1 ex. dos. hotărâri;

  1 ex. dos. şedinţă;

  1 ex. Instituţia Prefectului - Judeţul Mureş;

  1 ex. Primar;

  1 ex. Viceprimar;

  1 ex. Secretar General;
  1 ex. Direcția Generală Arhitect Șef;

  2 ex. Direcţia Administrarea Patrimoniului;

  1 ex. Biroul Buget, Contabilitate, Salarizare – Direcţia Economică;
  1 ex. Biroul Impozite și Taxe – Direcţia Economică;
  1 ex. Biroul Juridic;

  1 ex. domnul Gall Erno.
13 ex.
B.A. 

